Na ESOjevem Observatoriju Paranal je začela delovati nova naprava za lov na planete.
Sistem Next-Generation Transit Survey bo iskal planete, ki se gibljejo pred svojo zvezdo.
Ko se to zgodi se svetlost zvezde rahlo zmanjša — značilen efekt, ki ga lahko zaznajo občutljivi instrumenti.
To je ESOcast!
Vrhunska znanost in življenje v zakulisju ESO, Evropskega Južnega Observatorija.
Esojev observatorij Paranal v severnem Čilu nudi izredne opazovalne pogoje in izjemne podporne objekte.
Odličen prostor za Next-Generation Transit Survey.
Ta opazovalni objekt je zgradil konzorcij, ki ga sestavljajo Združeno kraljestvo, Švica in Nemčija,
in ga sestavlja niz 12-ih teleskopov, vsak izmed njih premera samo 20-ih centimetrov.
Njegov edini namen je opazovanje prehodov eksoplanetov.
Če se nam zgodi, da vidimo planetovo orbito s strani,
se bo planet gibal pred svojo zvezdo enkrat vsako orbito in rahlo zmanjšal navidezno svetlost zvezde, kot jo vidimo z Zemlje.
Ta drobna, periodična zmanjšanja svetlosti lahko uporabimo za odkrivanje prisotnosti planeta v orbiti.
S to metodo prehodov bo Next-Generation Transit Survey odkril eksoplanete.
Sistem deluje kot daljinsko nadzorovan robot.
Osredotočil se bo na iskanje eksoplanetov velikosti Neptuna in manjših,
s polmeri med dvema in osmimi polmeri Zemlje.
Neprekinjeno bo pregledoval svetlost sto tisočih razmeroma svetlih zvezd na južnem nebu.
Next-Generation Transit Survey bo pri merjenju svetlosti zvezd dosegel nivo natančnosti —
ena proti tisoč —
ki ga ni pred tem dosegel noben zemeljski instrument s širokim poljem namenjen pregledu neba.
Eksoplaneti, ki jih bo odkril Next-Generation Transit Survey, bodo predmet nadaljnega raziskovanja za večje teleskope, vključno z Esojevim Zelo velikim teleskopom.
Eden izmed ciljev je najti male planete, ki so dovolj svetli, da jim lahko izmerijo maso.
To bo omogočalo določitev gostote planetov, s čimer bo možno razumeti sestavo planetov.
Možno bi naj bilo tudi raziskati atmosfere novo zaznanih eksoplanetov med njihovim prehodom.
V tistem trenutku zvezdina svetloba gre preko atmosfere, če je prisotna, in pusti droben vendar zaznaven "odtis".
Ta "odtis" v svetlobi lahko veliko razkrije o kemijski sestavi in drugih lastnostih atmosfere.
Doslej je bilo takih delikatnih opazovanj zelo malo, vendar bo ta sistem zaznal veliko več potencialnih tarč.
Next-Generation Transit Survey bo zagotovil veliko zelo natančnih podatkov, ki bo omogočil napredovanje iskanja eksoplanetov.
Prepis ESO; prevod Dunja Fabjan (za www.portalvvesolje.si)